Dobro jutro, 20.1.2003

Naslov: PORTRET MATEMATIKA

Napoved za voditelja:

26 letni Mitja Pirc diplomirani matematik iz Brežic je v decembru kot edini in prvi Slovenec prejel prestižno Arhimedovo nagrado za svoj dodiplomski študij. Nagrado je razpisala Evropska komisija v okviru programa, s katerim želi zajeziti odhod mladih strokovnjakov v Ameriko in pospešiti sodelovanje znotraj Evropske unije, podeljena pa je bila na Evropskem patentnem uradu v Munchenu.

	T- Iz Brežic: Goran Rovan

	X- Snemalec in montažer: Jože Grajžl

	
	Mitja Pirc je eden izmed desetih nagrajencev, ki je prejel Arhimedovo nagrado za leto 2001. Nadgradil je namreč svojo diplomsko nalogo in matematično modeliranje uporabil v ekonomiji. Pri tem je imel srečo, da mu je njegov mentor z ljubljanske fakultete za matematiko in fiziko prof. Matjaž Omladič dal proste roke.

	T-  MITJA PIRC

	
	Mitja je končal osnovno šolo in gimnazijo v Brežicah, lani diplomiral na fakulteti za matematiko in sicer na teoretični smeri, kjer je bilo v letniku zgolj šest študentov. In kdo ga je navdušil za matematiko?

	T-  MITJA PIRC

	
	Danes 26 letni Mitja pa se ni ukvarjal zgolj z matematičnimi problemi in tekmovanji, treniral je tudi gimnastiko, tekmoval v plesu in bil sploh zelo aktiven in zvedav.

	T-  ANDREJA PIRC – mama

	
	Letos jeseni namerava nadaljevati svoj študij in opraviti magisterij. Pri tem mu bo Arhimedova nagrada, ki znaša kar 34 tisoč evrov še kako prav prišla, seveda pa ne bo zadostovala za študij v tujini kamor bo odšel, saj v Sloveniji nima pravih pogojev, da uresniči svoje želje.

	T-  MITJA PIRC

	T-  MILAN PIRC - oče

	
	Čeprav bi od matematika pričakovali, da živi povsem v svojem svetu, Mitja ni takšen, saj ga je zanimalo prav vse. Še posebej pa rad potuje, tako je obredel že precej sveta, trenutno pa je odšel za dva meseca v Južno Ameriko.

	T-  MITJA PIRC

	
	Čeprav mu potovanja veliko pomenijo, pa je na vprašanje, če bi imel možnost, da nagrado uporabi za potovanja ali za študij izbral slednjega.

